Bompengefinansierte veier i Norge

Denne oversikten lister opp bompengefinansierte veier i Norge.

Bompengefinansierte veier er delvis finansiert av offentlige myndigheter, delvis av brukerne gjennom betaling av bompenger. I 2019 var statens inntekter fra bompenger 11 718 millioner (2020-)kroner. En bomring består av flere bomveier inn mot et avgrenset område, som oftest et bysentrum. En del områder har rushtidsavgift på bomringene, blant annet Trondheim (innført i 2010), Kristiansand (innført i 2013), Bergen (innført i 2016), Grenland og Oslo (innført i 2017). Den 16. juni 2017 vedtok Stortinget lovendringer til fordel for miljødifferensierte bomsatser. Lovendringene trådte i kraft 1. oktober 2017, og miljødifferensierte bomsatser ble umiddelbart innført i Oslo. I bomringen i Bergen ble miljøfifferensierte bomsatser innført 1. juni 2018.

Det norske systemet for elektronisk betaling av bompenger heter AutoPASS og eies av Statens vegvesen. Alle bomstasjonene i Norge er nå automatiske. Den siste manuelle bomstasjonen var ved Atlanterhavstunnelen, som ble avviklet 2. juli 2020. Med AutoPASS-brikke kan bilister passere bomstasjoner uten å stoppe. Systemet bruker elektroniske radiosendere og -mottakere som opererer på 5,8 GHz (MD5885). EasyGo-brikker kan frem til mars 2022 også brukes i norske bomstasjoner. Statens vegvesen trådte i desember 2021 ut av EasyGo med en overgangsperiode til 31.03.2022. Utstedere må bli EETS-godkjent og søke den enkelte operatør om å bli godkjent utsteder, for at brikken skal fungere der etter overgangsperioden.

Bompengereform 
Regjeringen Solberg foreslo i 2015 en bompengereform, som siden ble vedtatt av Stortinget. Reformen hadde fire komponenter:

 reduksjon av antall bompengeselskap
 en utskilling av utstederrollen fra bompengeselskapene
 en rentekompensasjonsordning for bompengelån
 en forenkling av takst- og rabattsystemer.

Bompengeselskaper 
Som følge av bompengereformen fra 2015 ble det opprettet fem regionale bompengeselskap, eid av fylkeskommunene:

 Bompengeselskap Nord AS (Nordland og Troms og Finnmark)
 Vegamot AS (Møre og Romsdal og Trøndelag)
 Ferde AS (Agder, Rogaland og Vestland)
 Vegfinans AS (Innlandet, Vestfold og Telemark og Viken)
 Fjellinjen AS (Oslo og Viken, kun bomringen i Oslo)

Takstgrupper og rabatter

Takstgrupper

Rabatter 
Gjennom behandlingen av Prop. 1 S Tillegg 2/ Innst. 13 S (2015–2016) sluttet Stortinget seg til regjeringens forslag om å innføre et nytt takst- og rabattsystem for bompengeprosjekter. I det nye systemet er rabatter standardisert og lokale særordninger fjernet. Omleggingen innebar en betydelig forenkling av systemet og lik struktur i stadig flere bompengeanlegg. Innføringen av et standardisert rabattsystem innebar at tilleggsavtaler for å oppnå lokal rabatt skulle avvikles, og at den generelle brikkerabatten skulle øke fra 10 til 20 %. Alle passerende kjøretøy i takstgruppe 1 med gyldig brikke skulle få 20 % rabatt, og det skulle ikke gis rabatt til takstgruppe 2.

Prop. 87 S (2017-2018) og lokale vedtak ga føringer om at stadig flere bompengeanlegg skulle innføre bompengeavgift for nullutslippskjøretøy i takstgruppe 1 tilsvarende til 50 pst. av ordinær bompengetakst fratrukket rabatt (for eksempel, om taksten er 10 kr betaler man 8 kr med gyldig avtale. Nullutslippskjøretøy er fellesbetegnelse for elbiler og hydrogenbiler. Endringen ville innebære at nullutslippskjøretøy ville betale max 4 kr). Nullutslippskjøretøy i takstgruppe 2 skulle inntil videre ikke betale bompenger. Beta­ling av bompenger som nullutslippskjøretøy forutsetter bombrikke og gyldig avtale. Uten bombrikke og gyldig avtale skulle nullutslippskjøretøy bli belastet ordinær takst på lik linje med andre kjøretøy.

I bypakker med miljødifferensierte takster (per 2018 kun bomringen i Bergen og bomringen i Oslo og Akerhus) var passeringene per 2018 priset etter hvilken type bil man kjører, og takstene for nullutslippskjøretøy kunne da settes til mellom 0 og 50 prosent av takstene for bensindrevne kjøretøy i takstgruppe 1, og i forhold til kjøretøy med Euro VI motorer i takstgruppe 2. I tillegg fikk man i 2018 brikkerabatt på 20 prosent med gyldig avtale og brikke.

I mange anlegg er det et tak på 30–70 passeringer per måned. De som har avtale trenger ikke å betale flere enn det. Det er i en del anlegg også en timesregel, kun betaling av en passering per time og kjøretøy.

Alle kjøretøy i takstgruppe 2 må ha brikke og prisene utgår fra dette, så det er ikke brikkerabatt. En del kategorier har rabatt.

I en del bomringer er det tillegg på prisen i rushtid, en type av køprising. 
Dette gjelder mandag - fredag, for Oslo 06.30 - 09.00 og 15.00 - 17.00, for Trondheim og Grenland 7:00 - 9:00 og 15:00 - 17:00, for Bergen  06:30 - 09:00 og 14:30 - 16:30

Bomstrekninger

Bomringer

Offentlige bomveier

Private bomveier 

Det eksisterer mange flere private bomveier.

Ferjesamband med bompengeinnkreving 
Følgende ferjesamband har bompengeinnkreving i form av et bompengepåslag på ferjebilletten. 

I mange ferjesamband uten bompengeinnkreving kan ferjebilletten også betales med AutoPASS via konseptet AutoPASS for ferje. AutoPASS-kunder med gyldig brikke, men uten egen AutoPASS-ferjekonto, får 10% rabatt på samband inkludert i ordningen som tilbyr betaling med brikke. AutoPASS-ferjekonto håndterer alle ferjetransaksjoner, uavhengig av om det betales med brikke eller AutoPASS-ferjekort. Ved å betale inn et forskuddsbeløp, får privatkunder 50% rabatt og firmakunder 40% rabatt.

Fremtidige bomstrekninger 
Det er vedtatt bompenger for følgende nye bomringer som åpner i løpet av den nærmeste tiden, og offentlige veistrekninger som er under bygging. Utvidelser av eksisterende bomringer og bomveier er listet i tabellene over.

Bomringer

Offentlige bomveier

Nedlagte bomstrekninger

Bomringer 

Enkelte fjernede bomstasjoner er ikke oppført.

Offentlige bomveier

Ferjesamband

Fotnoter og referanser

Eksterne lenker 
 Kart over bomveier i Norge og her.
 AutoPASS

 
Veier i Norge
Veitransport i Norge
Lister over norske gater og veier